Uredba Komisije (ES) št. 1308/96

z dne 4. julija 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo (ES) št. 1192/96 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne oznake KN, navedene v stolpcu 2, in sicer iz razlogov, navedenih v stolpcu 3;

ker je primerno, da se imetnik, na podlagi veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost, v skladu z določbami člena 12(6) Uredbe Sveta (EGS) št. 2913/92 z dne 12. oktobra 1992, o carinskem zakoniku Skupnosti [3], lahko še naprej, in sicer za obdobje 60 dni, sklicuje na zavezujoče carinske informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo;

ker so ukrepi, predvideni v tej uredbi, v skladu z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednictee, je sedaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. julija 1996

Za Komisijo

Mario Monti

Članica Komisije

[1] UL L 256, 7.9.1987, str. 1.

[2] UL L 156, 29.6.1996, str. 15.

[3] UL L 302, 19.10.1992, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

1.Oblačilo iz blaga (100 % bombaž), namenjeno za pokrivanje spodnjega dela telesa, ki sega od pasu do nad koleni, prekriva vsako nogo posebej, spredaj nima odprtine, ima stranske žepe.V pasu je stisnjeno z elastiko in trakom, ki je prišit spredaj za uravnavanje z zaponko na levi.Oblačilo ima tudi nepravi razporek (zašit) s poklopcem, ki pokriva razporek z leve čez desno stran (lažno zapenjanje). (kratke hlače).(glej sliko št. 547) | 62046290 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 8 k Poglavju 62 in besedilo oznak KN 6204, 620462 in 62046290. Niti nepravi razporek ne položaj zaponke ne zadoščata, da bi oblačilo prepoznali kot moško ali fantovsko oblačilo. |

2.Dve oblačili, pripravljeni v pakiranju za prodajo na drobno, ki ju sestavlja: | | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 13 k Oddelku XI, opomba 5 k Poglavju 62 za oblačila (a), opomba 8 k Poglavju 62 in besedilo oznake KN 6202, 62029300, 6210 in 62104000. |

(a)Lahko, ohlapno oblačilo iz dveh različno obarvanih materialov (100 % najlon, prevlečen s plastiko, ki je vidna s prostim očesom), namenjeno za pokrivanje zgornjega dela telesa, ki sega do sredine stegen.Oblačilo se spredaj odpenja po vsej dolžini z zadrgo, ki je zaščitena s poklopcem, ta pa se zapira z leve čez desno stran z gumbi pritiskači.Oblačilo ima prišit visok ovratnik, kapuco, ki se lahko stisne z vrvico za zapiranje in spravi v žep ovratnika, dolge rokave stisnjene na koncu in spredaj dva žepa, ki se zapirata z zadrgo.Z vrvico za zapiranje se lahko stisne tudi na ovratniku, v pasu in na spodnjem delu, na ovratniku in koncu rokavov ima trak Velcro, delno je podložen v zgornjem delu oblačila (100 % najlon), na levem rokavu ima prišit okras in zvezen logo na prsih.(glej sliko št. 545 A) | 62104000 |

(b)Ohlapno oblačilo iz dveh različno obarvanih materialov (100 % najlon), namenjeno za pokrivanje zgornjega dela telesa, ki sega do sredine stegen in se spredaj odpenja po vsej dolžini z zadrgo.Ima dolge rokave s pletenim patentom na koncu, prišit ovratnik iz velurja in spredaj dva žepa, ki se zapenjata z zadrgo.Oblačilo ima spredaj tudi zvezen logo, zapenja se z vrvico za zapiranje v pasu in ima prešito podlogo z notranjim žepom.(glej sliko št. 545 B) | 62029300 |

Obe oblačili se lahko uporabljata ločeno in se lahko kombinirata z trakom Velcro na ovratniku, notranjimi gumbi pritiskači na koncu rokavov in z zadrgo na sprednji odprtini. | |

3.Štirje artikli iz tekstilnega materiala (100 % bombaž) z enakim okrasnim tiskanim vzorcem, pakirani skupaj za prodajo na drobno, ki sestavljajo: | | Uvrstitev opredeljujejo določbe splošnih pravil 1 in 6 za razlaganje kombinirane nomenklature, splošno pravilo 3(b) za razlaganje kombinirane nomenklature v zvezi s kompletom artikla I, in besedilo oznak KN 6211, 621142, 62114210, 6302 in 63026000. Brisača nima istega dopolnilnega namena kot drugi trije artikli v kompletu, zato jo je treba uvrstiti ločeno. (Glej tudi Pojasnjevalne opombe harmoniziranega sistema v zvezi s splošnim pravilom 3(b), točko X, za razlaganje nomenklature) |

I.Komplet treh ujemajočih se artiklov, izdelanih iz istih dveh večbarvnih tiskanih materialov, ki ga sestavlja:(a)palčnik, podložen s tekstilnimi vlakni, ki omogočajo toplotno izolacijo, skupaj z zanko za obešanje;(glej sliko št. 546 A)(b)kvadratna prijemalka, podložena s tekstilnimi vlakni, ki omogočajo toplotno izolacijo, skupaj z zanko za obešanje;(glej sliko št. 546 B)(c)predpasnik;(glej sliko št. 546 D) | 62114210 |

II.Brisača iz frotirja, na dveh straneh obrobljena z resami, na drugih dveh straneh pa zarobljena.(glej sliko št. 546 C) | 63026000 |

+++++ TIFF +++++

+++++ TIFF +++++

--------------------------------------------------